249 Bsorn KORNERUP. 
Provst Henrik Monrad i Onsild!, og af det yderlig lidet, som findes 
bevaret til Oplysning om Fabricius’s Liv i det Par Aars Tid*, han var 
Præst her, synes det at fremgaa, at det var et af de mest triste Afsnit 
af hans Liv, som henlevedes her. I en Ansøgning to Aar senere? skildrer 
han, hvorledes det at blive forflyttet fra Drangedal til Hobro næsten 
havde været som at komme fra Asken i Ilden. Opholdet her havde 
været en Kæde af skuffede Forventninger: daglig maatte han se sine 
slette Omstændigheder forværrede, Kaldet var ringe, og hans Forsør- 
gelsespligt var nu ogsaa blevet udstrakt til hans gamle Moder og et 
faderløst Broderbarn, som han havde maattet tage til sig, foruden at 
han jævnlig maatte hjælpe fattige Slægtninge baade paa sin egen og 
paa sin Kones Side — endvidere var hans Helbred, der 1 Forvejen 
var blevet svækket i Grønland, blevet endnu ringere »paa dette arbejd- 
somme Sted«, og endelig maatte »min Lyst til at udvide mine Stu- 
deringer . . . her sees meget indskrænket af Mangel paa Tid og Formue, 
skjønt et saa agtet lærd Sælskab, der har værdiget mig til at blive sin 
Medlem, havde Ret til at fordre noget udmærkende fra mig«. 
Fabricius rører her ved et af de faa Lyspunkter i hans Tilværelse 
som Præst i Hobro: Optagelsen som Medlem af Det kgl. danske 
Videnskabernes Selskab, som fandt Sted d. 11. Februar 1780 vel 
som en Anerkendelse af hans store Værk »Fauna Groenlandica«. Han 
blev foreslaaet som Medlem af O. F. Müller og blev optaget med 13 
Stemmer mod 24 Forøvrigt søgte han selv under ugunstige Forhold 
at fortsætte sine zoologiske Studier og var ogsaa virksom i teologisk 
Retning. Saaledes lod han 1781 1 Aalborg trykke et lille Hefte: »Bidrag 
til Bibel-Kundskab ved oplysende Anmerkninger over vigtige og 
vanskelige Steder i den hellige Skrift« (16 S.), som var at betragte som 
en Subskriptionsindbydelse til et større Værk, som siden skal omtales. 
Men hans Bestræbelser gik stadig ud paa at komme bort fra Hobro, 
og det skulde ogsaa lykkes ham 1781. 
V. Rise 1781—1783. 
D. 20. Juni 17815 døde en Slægtning af Otto Fabricius, Præsten 
Hans TAGE FABRICIUS, 1 det store Rise Kald paa Ærø, som han havde 
været Præst for siden 17666 Den afdøde Præst havde i sin Tid søgt 
1 Vitaprot. i Aarhus В. А. Koncepten til Bispens Kollats for О. Е. af :8/,, 1779 
findes i »Diverse Dokumenter« i Aarhus B. A. 
2 Hobro Kirkebøger og Præstearkiv brændte 1813. 
3 Indl. til Fynske Reg. 1781 Nr. 169 A. 
1 C. Molbech: Det kgl. danske Videnskabernes Selskabs Historie. 525 (hvor 
Fabricius urigtig betegnes som Præst i Holstebro) jvfr. 236. 312 ff. 
5 Rise Kirkebog. 
6 Kaldet 24/,, 1766 (Fynske Reg. 1766). 
